Document ID: /roh_data/filtered/fineweb-2-filterrobots_roh.jsonl.gz/56359

Naziunal/Internaziunal - Conte trenescha l'FC Chelsea
Ussa èsi uffizial, il trenader da l'equipa naziunala da l'Italia, Antonio Conte, surpiglia davent la proxima stagiun l'FC Chelsea, il club da la Premier League. Il Talian da 46 onns ha suttascrit in contract per 3 onns, quai ha communitgà l'FC Chelsea.
Conte suonda a l'Ollandais Guus Hiddink che trenescha Chelsea dapi la separaziun da José Mourinho. «Jau sun cuntent che la chaussa è reglada ussa e che las speculaziuns èn a fin» ha ditg Conte. El sa legria sin la sfida quotidiana en la Premier League. Sur da l'FC Chelsea discurra Conte pir puspè suenter il campiunadi europeic da ballape en la Frantscha.